Üks kuulus filosoof ütles: „Maailm on raamat
ja see, kes ei rända, loeb sellest vaid ühe lehekülje.“
Pean ütlema,
et olen mõne lehekülje lugenud ja pole raamatust vaimustuses.
Ma ei oota reisimist mitmel põhjusel.
Kui on külm, ei tunne ma end mugavalt.
Talisuplus alasti?
- Jah. - Suurepärane kutse.
Kui on liiga palav, siis teate mis? Ma ei tunne end mugavalt.
Ma ei saa nii kiiresti.
- Aga ma olen 75-aastane. - Kas vajad abi?
Ei, saan ise.
Võibolla on aeg oma silmaringi laiendada.
Oh heldust.
Pistsin esimest korda käe elevandi tagumikku.
Plussiks on see,
et peatun uskumatutes hotellides.
Oh sa. See on vapustav.
Konks seisneb selles, et pean ka väljas toimuvat avastama.
- Ettevaatust. - Ära sa märgi.
- Ilus mägi. - See on vulkaan.
See on vulkaan?
Olen seda maailma terve elu vältinud.
Sadie.
Oh heldust.
Lihtsalt ellu jääda oleks tore.
See on viimane kord, kui soomlasega viis pitsi viina joon.
Olen tulnud paradiisi.
Selles pole kahtlustki. Väga kaunis.
Kellele siin ei meeldiks?
Tean, et see kõlab sõgedalt,
aga kellelegi, kes sama palju kui mina vett kardab.
Olen rohkem maismaatüüp.
Tunnen end hästi, kui seisan kindlal pinnal.
Kui mind ümbritseb vesi, ei tunne ma end mugavalt.
Ja siin on palju ookeani.
Ma ei näe muud kui ookeani.
MALDIIVID
Oskan hinnata sügava sinise mere ilu,
ent kui mind selles näete, saatke abi.
Sest suure tõenäosusega ma ei lehvita, vaid upun.
Tunnen end väikese kübekesena keset India ookeani.
Inimesel on kaks jalga, et ta saaks maapinnal kõndida.
See on nagu minu versioon filmist „Kaldale uhutud“.
Loodan, et keegi tuleb mind päästma.
Maldiivid.
Tuhat kilomeetrit iidsete vulkaanide vormitud liivseljakuid ja korallriffe.
Maismaa moodustab vaid ühe protsendi sellest riigist.
Ja ma ei kiirusta ülejäänud 99% tundma õppimisega,
seetõttu viib mind hotelli vesilennuk.
Loodan, et pardal on hapnikku.
Sõnad „vesi“ ja „lennuk“
tuletavad mulle meelde sõnu „sukelduma“ ja „rusud“.
Igatahes...
Tere, härra. Tere päevast. Tervitan pardale.
Päästevest on istme all.
Hoidke turvavöö kinni ja head lendu.
Suur tänu.
See pole päästevestile hea koht, ega ju?
Miks päästevestid süles pole? Siis saaks selle kiiresti kätte.
Istme all on, teate küll... Ma ei tea.
Inimestel tekib paanika, kui lennuk kukub. Kas pole?
Kas sul ei teki paanika ja kas sa ei satu segadusse?
Siis mõtled: „Mida ta ütles?
Kus päästevestid on?
Mida ta ütles? Istme all?“
Pilootidel pole jalatseid jalas.
Sellepärast, et kui vette kukud, tõmbavad jalatsid su merepõhja.
Siin on tegelikult päris ilus.
Näen neid saari ja võrratuid värve vees.
Ma pole seda varem näinud.
Maldiividel on 1200 saart,
kuid neist vaid 200 on asustatud.
Loodan, et läheme ühele nendest ja mitte Robinson Crusoe saarele.
Ma ei tea, kuidas see maandub.
Eeldan, et kukub lihtsalt alla.
Oh heldust. Me maandume vette.
Higised pihud.
Mõne aasta eest oli see Kudadoo saar kõigest liivadüün.
Pärast seda on sellele kulutatud 45 miljonit dollarit,
mis tähendab, et peatun maailma ühes kalleimas liivalossis.
Kuurort lubab luksuslikku puhkust ja selle kindlustamiseks
hakati mu külastuseks valmistuma juba enne, kui lennukile astusin.
NÄDAL AEGA VAREM
Hotell saatis mulle selle eelistuste ankeedi,
mille pean enne reisimist täitma.
Niisiis, „tiitel“.
Hüva. „Härra, preili, magister, doktor,
kuningas.“
Tahaksin panna „kuningas“, aga panen ikkagi „härra“.
„Pingevabad seiklused.“
See läheb lihtsalt.
„Aerusurf.“ Ei.
„Skuutrisõit, lohesurf, sukeldumine.
Haidega sukeldumine skuutril.“
Teen sedasi.
Ei.
„Mis teie lemmik vaba aja tegevus on?“
Puhkamine.
„Kui valmistaksime teile ühe unistuste eine, siis mis see oleks?
Võite mida iganes tellida.“
Juustuburger, friikad ja jäätisekokteil.
Šokolaadi või vanilli.
Jätan selle nende otsustada.
Tere, Eugene. Tervitan sind Maldiividele Kudadoosse.
- Olen Brad Colder, juhataja. - Hästi.
- Rõõm tutvuda, Brad. - Rõõm tutvuda.
Oh heldust.
Mind pole kunagi sedasi hotellis vastu võetud.
- Mitte kunagi? - Ei, seda pole juhtunud.
Algus on juba hea.
Las ma tutvustan sulle saart.
Kuda tähendab maldiivi keeles väikest,
nii et see on väga väike saar.
Ainult 15 majakest.
Kui külaline on saarel järgime põhimõtet „mida, millal ja kus iganes“.
Meie töötajad on kogu aeg valmis kõike olemasolevat pakkuma.
Ja iga külalise soov on meile käsuks.
- Mida iganes, millal iganes... - Kus iganes.
- ...kus iganes. - Jah.
Need on nüüd mu kolm lemmikfraasi.
Vaadake seda randa.
- Kas üks neist on minu oma? - Kindla peale.
Siin pole kunagi üle 32 külalise,
mis tähendab, et töötajad saavad tegeleda kõrgemat sorti poputamisega.
Loodan vaid, et teeme siin ka maismaategevusi.
Saad oma majakesest otse snorgeldama minna.
Tavaliselt näeb igal ajal üle viie erineva kalaliigi,
- kui snorgeldad. - Jah.
Ainus oht, mille eest hoiatan, on see,
et kui näed suurt kala, ogaselglast, siis sellest võiks eemale hoida.
Üks daam jäi suurest tükist oma kõrvast ilma...
- Või nii? - ...kui ogaselglane hammustas.
Jah, ära muretse.
- Hoian sellest eemale. - Jah.
See annab väljendile „eemale hoidma“ uue tähenduse.
Vahel ujub mõni hai mööda.
Haid vees?
Jaa, see pole eriti hea.
On alles vaade.
Palusin ookeanivaadet
ja ma tõepoolest sain selle.
Maldiivid on maailma kõige madalamal asuv riik.
Ükski saar pole üle kahe meetri merepinnast kõrgemal,
seega näed kõikjal ookeaniparadiisi.
Vaadake seda.
TERE TULEMAST, EUGENE
Kus ma täna magan?
Sest ma ei riku seda ära.
Kuigi mu naine Deb teeb sellise igal õhtul,
nii et see pole midagi erilist.
280-ruutmeetrises villas on oma haivaba infinity-bassein
ja üks öö maksab siin üle 7000 dollari.
Mulle hakkab siin meeldima.
- Tere. - Tere.
Mu nimi on Shofa. Olen teie isiklik teenija.
- Kas võin sisse tulla? - Jah, sa... Aga palun.
Aitäh.
- Mu isiklik teenija? - Kas...
Jah.
Kas võiksite rääkida, mis teile meeldib ja mis mitte?
Mulle ei meeldi kõik, mis vees on.
Jah.
Te olete Maldiividel.
- Jah. - 99% on siin vesi.
See kõige selle juures veider ongi.
Aga ma ei tegele veespordiga.
Mis teie lemmikspordiala on?
Golf.
Me ei mängi seda Maldiividel, kuid jätke see minu hooleks.
Hästi.
Kuigi võiksin sellega ära harjuda,
ei taha ma tekitada arvamust, et see mulle pähe lööb.
„Mida, millal ja kus iganes“ on keeruline mõte kanadalasele,
sest teate mis?
Meil on tunne, et oleme veidi pealetükkivad.
Kui mõelda sellele ja minu asukohale keset pärapõrgut,
siis kuidas saab kellegi kõiki soove täita?
Tahan sellest rohkem teada,
sest ma ei mõista, kuidas see võimalik on.
Alustame lihtsamast.
Minu jaoks on teekond rahuloluni alati kõhu kaudu käinud.
Seega kohtun peakokk Edouardiga
ja uurin, kuidas ta külalisi seitsmendasse taevasse viib.
- Edouard. - Eugene.
- Kuidas läheb? - Hästi. Aga sul?
Suurepäraselt.
- Oleme pärapõrgus... - Pärapõrgus. Just.
- ...ja saad, mida iganes soovid... - Mida iganes soovid.
- ...toidu mõttes, ööpäevaringselt. - Jah.
Kuidas see toimib?
Maldiivid asuvad õnnelikul kombel Austraalia,
Singapuri, Dubai ja Euroopa vahel.
Tänu sellele suudame 24 tunniga mida iganes hankida.
Mis on kõige kummalisem palve, mille saanud oled?
See oli lihtne või.
See pidi tulema kindlast Prantsuse piirkonnast,
ühelt kindlalt hankijalt.
- Päriselt? - Bretagne'ist.
Tellimus tehti laupäeva hommikul kell kümme
ja pühapäeva hommikusöögi ajal oli see toode juba saarel.
Mina oleksin sinu nahas öelnud: „Vaevalt küll.“
„Lähete liiale.“
See on meie töö.
Tegelikult julgustab Edouard kliente väljastpoolt menüüd tellima.
Nad nimetavad seda improviseeritud õhtusöögiks.
Olen improviseerimisega tegelenud, nii et olen valmis köögis vabalt võtma.
Panen poolpõlle ette. Kas öeldakse nii?
- Lihtsalt põll. - Kas see on poolpõll?
Lihtsalt põll. Hästi.
Külaline tuli meie juurde ja ütles: „Hüva, jumaldan sibulasuppi,
aga kas saate selle erilisemaks muuta?“
Kasutame selleks brändit ja musta trühvlit.
Vajame juustu.
Millist juustu?
Vajan Gruyère'i, Tête de Moine'i ja Parma juustu.
Saab tehtud.
Kuna oleme Kudadool,
ei hoita juustu lihtsalt külmikus.
Neil on selleks terve kelder.
Ja siinne aroom lajatab sulle otse näkku.
Hüva. See on Gruyère, parmesan ja...
Prantsuse?
Unustasin Edouardile mainida, et ma pole eriti kärme.
Ma ei leia Gruyère'i juustu ega...
Võtan seda paar tükki.
Veidi Brie'd.
See on ju juust.
Unustasin selle Prantsuse juustu nime,
seega võtsin Brie'd, kuna see on Prantsuse juust.
Tubli üritus, Eugene. See on otse su ees,
- kui keldrisse sisened. - Hästi.
- Nii on palju parem. - Kas see?
- Hüva. Täiuslik. - Hästi.
Võta brändit ja põleti.
Hüva, see on põnev.
- Kas oleme graafikus, Edouard? - Peame kiirustama.
- Jah. - Peame kiirustama.
Sina venitad siin. Sa...
Mina annan endast parima. Ma ei saa kiiremini jälgida.
Ja voilà.
Karamelliseeritud sibula, veisepuljongi, brändi ja musta trühvli täiuslik alkeemia
ja lisaks kolm hästi valitud juustu.
Oh heldust.
See on kõige ainulaadsem sibulasupp, mida iial näinud olen.
Isiklikult sooviksin saia kõrvale veidi rohkem suppi.
Ent isegi mulle
tundub „mida, millal ja kus iganes“ natuke liiana.
Ma ei tõstaks kell neli hommikul toru, et midagi tellida.
Selleks peab ameeriklane olema.
Aga neil on siin huvitav filosoofia.
Esimene päev läks hästi. Kuigi ma ei saa kogu au endale võtta.
Tegin küll Prantsuse sibulasuppi,
elasin vesilennuki üle ja vältisin ookeani.
Nii et tegelikult võtan kogu au endale.
Minu teenija Shofa on homseks plaani teinud.
Tema elevus ja entusiasm hirmutavad mind veidi.
Välistasime veetegevused,
nii et loodetavasti magan hästi
ja mu und ei riku mõtted sellest, mida homne päev tuua võib.
Tere hommikust.
Jaa, hommik on olnud üsna võrratu.
Kas nägite, mis basseinis on?
Tulge.
Vaadake seda.
See on kõige võrratum hommikusöök, mida eales näinud olen,
ja see pandi basseini.
See on vapustav kontseptsioon,
aga ma ei saa seda kätte.
Tule papa juurde!
Oh heldust.
Ma tean, mida nad teha üritavad.
Esmalt meelitavad mu basseini ja siis India ookeani.
Ent eelistan püksid jalas hommikusööki süüa.
„Tere hommikust, Eugene.
Et sinu siinviibimine oleks täis võrratuid hetki...“
Võrratuid hetki.
„...olen välja mõelnud järgmise saareelamuse.
Meditatsioon helivannis
joogaterapeut Nandiniga.
Kõike parimat. Sinu teenija Shofa“.
Huvitav.
Aitäh.
Mis asi on helivann? Tahad teada saada?
Ikka. Hästi. Aga pead paadiga minema.
Nii sind haneks tõmmataksegi.
Siin lainetab veidi ja mul on süda natuke paha.
Ma ei tea täpselt, kuhu me suundume.
Aga ma loodan, et seal on piisavalt maismaad.
Helivann võib olla nagu saun
või aurusaun, nagu öeldakse.
Ma ei salli seda eriti. Minu meelest pole see mõnus.
Ent mis iganes see on, annan endast parima.
Hüva, kus see helivann on?
Kas see asub koopas?
Oh heldust. See on sõge.
Namaste, hr Eugene!
Tere tulemast merealusesse meditatsiooni. Kuidas tundub?
Kuidas tundub? Oleme vee all.
Ilusad kalad.
Maldiividel asub üks maailma suurimaid korallriffide ökosüsteeme,
kus leidub üle 2000 kalaliigi.
Ma ei plaaninud ühegagi neist kuue meetri sügavusel silmitsi sattuda.
Ootan, et mu südamerütm taastuks.
See on uskumatu.
Kes selle lõi ja milline on tema kvalifikatsioon?
Kust heli tuleb?
Mis on helivann?
Meie keha koosneb 65% ulatuses veest.
Vesi reageerib helile
ja eemaldab tõkked kogu kehast.
Ma usun, et tõkked hoopis hoiavad mu keha koos.
Su keha võtab siis vastu positiivset energiat.
- Oled rahulik, lõõgastunud, häirimatu. - Olin rahulik, kuni nägin seda elajat,
kes ei meenuta mulle sardiini.
Hinga sisse. Alusta.
Imeline.
- Ma šokeerisin end. - Olid suurepärane!
Nandini sai pihta, et olen näitleja.
Kiida mind veidi ja võin mida iganes teha.
See on mõnus.
Hinga sisse.
Hinga välja.
See on erakordselt geniaalne kontseptsioon.
Ent ma muudkui mõtlesin: „Mis siis, kui mõranemist kuuled?“
Ja siis mõtlesin: „Mis siis, kui tekib leke?“
Teate väljendit „hukule määratud“?
See oleks täpselt selline seis.
Ava õrnalt oma silmad.
Aeglaselt.
Kas need on angerjad?
See oli vapustav ja kui sa end lõdvaks lased,
on päris ilus vaadata, mis vee all toimub.
Oleksin äärepealt keset seanssi magama jäänud.
Mul käib see lihtsasti.
Kõigi asjaolude kiuste
suutis Shofa korraldada mulle lähedase kokkupuute mereeluga.
Tere!
Sain kogeda snorgeldamisrõõmu, ilma et oleks pidanud jalga vette pistma.
Huvitav, mis mu teenijal järgmiseks kavandatud on.
- Kõrge aste. Jah. - Aitäh.
Tuleb välja, et lähen merebioloog Jasmine'iga seilama.
Vahest kui saan ookeani kohta rohkem teada,
suudan seda päriselt nautida.
Või saan teada, et see, mida sa ei tea, ikkagi võib sulle haiget teha.
See on juba paat.
Ei mingit lainetamist. Kõht on kombes.
Kõik on sujuv. Ma ei tunne midagi.
Kas teed sageli selliseid asju?
- Ma ei tee kunagi midagi sellist. Ei. - Päriselt?
Ma ei jaga sinu armastust mere vastu.
- Mina tunnen vaid hirmu. - Ei?
- Mõistad? Kardan uppumist... - Jah.
...kardan oma kehaosade loovutamist
- haile ja siis uppumist. - Suurele haile. Jah.
Mis Maldiivid nii ainulaadseks muudab?
Maldiividel asub viis protsenti maailma korallriffidest.
- See on vapustav... - Päris palju, eks?
...sest kaarti vaadates on Maldiivid väike täpp.
- Mõnel kaardil neid polegi. - Just.
Päris palju koralle.
- Nii palju koralle... - Jah.
...ja veerand mereorganismidest ookeanis elutseb korallriffidel.
See muudabki siinse mereelu nii eriliseks.
- Jah. - Ja rifid
muudavad ka siinse liiva ääretult pulbriliseks ja valgeks.
Ainult viiel protsendil maailma randadest leidub selliseid koralle.
Pean ütlema, et siinne ookean...
See on päris kaunis.
- Eks ole? - Jah.
Ja siis, nagu märguande peale, kingib ookean mulle hetke,
mida poleks ka mu isiklik teener paremini kavandada suutnud.
Seal. Sinu taga. Näed?
- Näed seda? - Jaa! Seal on delfiinid!
Vaata alla. Näed?
- Jaa! - Üks. Siin.
- Neli, viis. - Seal nad ongi!
- Jaa. - Jaa!
- Näed neid? - Nad hüppavad.
See on vist põnev, eks?
Pöörane. Täiesti uskumatu kogemus.
Maldiivid on paradiisisaarestik
ja saared ei saa eksisteerida veeta.
Nii see lihtsalt on.
Ja kuigi pean veel mõne korra paadiga sõitma,
et merekaru pagunid saada,
lõpeb päev kindla teadmisega,
et kõik olendid ookeanis ei ihu mulle hammast.
Olen harjunud selle luksusliku eluga
nagu kala vees.
Ent mul on veidi piinlik siinse poputamise pärast
ja tunnen vajadust avastada seda maad
isikliku teenijata, kes kõik mu soovid täidab.
Maldiividel elab umbes pool miljonit inimest.
Nad on laiali umbes 200 saarel,
mistõttu on see maailma üks geograafiliselt hajutatumaid riike.
Seetõttu pole üllatav, et ma pole kedagi peale hotellitöötajate kohanud.
Teen väga ebatavalise sammu ja hüppan vabatahtlikult paadile,
mis viib mind kõige suurema asustusega Naifaru saarele,
et kohtuda kellegagi, kes siin päriselt elab.
- Oled vist Sandy. - Tere.
Pole üllatus, et turism on saare suurim majandusharu
ja toob sisse üle veerandi Maldiivide tuludest.
Paljud Naifaru elanikud töötavad naabruses asuvates kuurortides.
Ent Sandy läks hiljuti pensionile.
Mis see on?
- Üritan kala püüda. - Ei, ma saan aru.
Aga mis... Ma ei tea...
Mu abikaasa kasutas seda tualeti puhastamiseks.
Taaskasutan seda. See on mu õngerull.
Kas tahad proovida?
Jah.
See oli hea vise.
- Pead kinni hoidma. - Jah.
Kas näkkab?
Tundsin midagi.
Aga praegu pole seal vist midagi.
Kalapüük? Usun, et suudaksin seda...
Mul näkkas.
...kui oleksin siin piisavalt kaua.
Ent miskit ei tule. Veel mitte.
Pean silmas, et väga kaua.
Kas midagi on otsas?
- Ei midagi. - Sööt.
Ilmselt võtaks see aastaid.
Seetõttu mul ei näkkagi.
Seetõttu mul ei näkkagi!
Tõmbasin selle veest välja.
Nojah, nii on.
See piirkond on iidsete kaubateede ristumiskoht
Aasia, Aafrika ja Lähis-Ida vahel.
See tähendab, et siinne kultuur on tõeline Maldiivide sulatusahi.
Sandy, räägi mulle elust Maldiividel.
Siin on kõikjal ookean, nii et meile tähendab see ressursse.
Nimetan seda Kandu Bhanda'ks.
- Kandu on ookean. Bhanda on kõht. - Jah.
- Ookeanist otse kõhtu. - Jah.
See on väga isemajandav elustiil.
Jah, kui sa elad linnas,
- näed ärevil ja stressis inimesi. - Jah.
Jah, mina olen selline.
Kui näed ookeani,
oled ühenduses universumiga.
Sellest tuleb armastus ja rõõm.
- Sinnapoole? - Seal on rand.
50 aasta eest elasid Maldiividel peamiselt kohalikud nagu Sandy.
Ent pärast 1972. aastal esimese kuurordi avamist
on turistid käinud siin saare saladusi avastamas.
Paistab, et elu pakub sulle nii palju rõõmu.
Millist nõu sa inimestele anda oskad?
Tuleb luua side.
Võta jalatsid jalast, tunneta liiva, mine vette,
tunneta tuult, maitse soola
ja usun, et siis unustad ärevuse ja depressiooni.
Lihtsalt õpi sidet looma.
Kuurordid pakuvad miskit vägevat,
ent pärastlõuna Sandyga näitas mulle tõelist Maldiivide võlu.
Võtan osa sinu aurast endaga kaasa.
Nii on see reis seda väärt.
See tegi mulle rõõmu.
Mulle meeldib inimestele oma riigi ilu näidata.
Ta on tore mees.
Aitäh.
Mulle meeldis Sandy iseloom, tahaksin endale sellist.
Ausalt öeldes veedaksin meelsamini aega Sandy kui endaga.
Kui tagasi oma saarele suundun,
tundub mulle, et Sandy versioon Maldiividest
on selline paradiis, mida ei saa puhkusepaketiks kokku panna,
olenemata sinu eelarvest.
Juba enne saabumist lubas Kudadoo minu soovid täita.
Nad korraldasid mulle Sandy stiilis
lihtsa elamuse, mis nende sõnul ei valmista mulle pettumust.
Kas see on mulle?
Pean Shofat kiitma.
Olen jõudnud oma tükikesse Levy paradiisist.
Olge nüüd. Kas see on mu unistuste eine?
Vanilliga kokteil, trühvlifriikad. See peab olema
juustuburger.
Oh sa. Ma armastan Edouardi.
Teate mis?
See on parim juustuburger, mida eales maitsnud olen.
Ma mõistan. Ma olen üsna tüütu, eks ole?
Kui mõelda näiteks kurtmisele.
Aga sellest palju paremat pole.
Mu elu õnnelikemad hetked?
Mu abielu,
mu poja Danieli sünd,
mu tütre Sarah' sünd.
Nii et see eine ja see päev selles kohas asetuvad heasse seltskonda.
Nagu Sandy ütleb, lihtsad rõõmud.
Kunagi ma poleks kaalunudki mõtet siiatulekust.
Liiga palju vett minu maitsele.
Ent olen avastanud vägeva, täiesti ainulaadse, loomuliku paradiisi.
See on üks kaunimaid kohti, mida ma iial näinud olen.
Vaatamata sellele, et alustasin teekonda heauskliku maismaa-armastajana,
on Maldiivid sundinud mind end unustama.
- Eugene. - Jah?
Oled ookeanis.
Ma olen ookeanis.
Mitte suvalises ookeanis.
India ookeanis.
Ainult üks asi võiks selle üle trumbata
ja Shofa on oma lubadust pidanud.
„Ära muretse. Golfipallid on täielikult biolagunevad
ja sisaldavad kalatoitu. Head nautimist.“
See on pöörane.
Jeerum.
Mõistan Maldiivide uskumatut ilu.
Tulin siia paradiisi otsima
ja, oh üllatust, leidsin selle.
Tõlkinud Vova Kljain